Väljasõidu esimene peatus toimus Telliskivi Loomelinnakus, kus Loomelinnaku projekti juht Herkko Labi rääkis ettevõtmise kontseptsioonist. "Loomelinnak põhineb sajaprotsendiliselt erakapitalil, mille haldamiseks on loodud fond. Tegu on põhimõtteliselt piirkonda arendava kinnisvaraprojektiga, mis on suunatud loomeinimestele ja mis on ka väga hästi omaks võetud," rääkis Labi. Ringkäigul külastati PÖFFi kontorit, restorani F-hoone, Velonaudi töökoda ning näidati Vaba Lava varsti valmivat  saali, kus suur hulk väiketeatreid tegutsema hakkab.